Lørdag formiddag var Luneborgvej ved Tylstrup spærret i tre kvarter efter et trafikuheld, hvor fire biler stødte sammen.

Fire biler stødte sammen på Luneborgvej ved Tylstrup lørdag formiddag. Tre af bilerne kom kørende i retningen mod øst, imens den sidste bil kom kørende mod vest. Vejen var spærret i cirka tre kvarter, før man igen kunne åbne for trafikken. Nogle af de implicerede i ulykken måtte en tur forbi skadestuen, for at blive undersøgt. Men ifølge Nordjyllands Politi var uheldet ikke alvorligt.